שאול בר-לב

שאול בר-לב הוא פרופסור למתמטיקה סטטיסטית, פרופסור אמריטוס מאוניברסיטת חיפה 2017 והחל מ-2021 הוא משמש בתפקיד רקטור HIT מכון טכנולוגי חולון.

 קורות חיים 
 שרות צבאי 
קצין בחיל התותחנים. סיים את שירות במילאים בדרגת רס"ן בתפקיד קמ"ן אגד ארטילרי

 השכלה וקריירה אקדמית 
בר-לב סיים תואר ראשון (.B.Sc) במתמטיקה ופיזיקה מהאוניברסיטה העברית בירושלים. תואר שני (.M.Sc) ודוקטורט (.D.Sc). הוא סיים בטכניון - מכון טכנולוגי לישראל בפקולטה להנדסת תעשייה וניהול בתחום מתמטיקה סטטיסטית.

 קרירה אקדמית ותפקידים 
 בסיום לימודיו בשנת 1981, הוא הצטרף לסגל אוניברסיטת חיפה למחלקה לסטטיסטיקה.
 בשנים 1986-1989 שימש בתפקיד ראש המחלקה לסטטיסיקה. בתפקידו זה הוא יזם והקים בשיתוף פעולה עם המכון הבריטי תוכנית ייחודית באקטואריה. תוכנית זו הניחה את התשתית להכשרת אקטוארים לענפי הביטוח, הפנסיה והמימון בישראל. אקטואריה, עם הזמן התפתחה התכנית לתוכנית אקדמית המעניקה תארים אקדמיים באקטואריה, לתארים שני ושלישי.
 כמו כן יזם והקים את היחדה לייעוץ סטטיסטי אשר סיפקה ועדיין מספקת ייעוץ סטטיסטי לענפי הרפואה, חברות תקשורת, חברות ביטוח ומפעלים שונים.
 בשנת 1991 הוא קודם לדרגת פרופסור מן המניין.
 בשנים 1991-1995 שימש כדקאן מחקר באוניברסיטת חיפה וכן כראש מערך הקליטה (עם העלייה המסיבית של יהודים מברית המועצות לשעבר ועליית יהודים מאתיופיה במסגרת מבצע שלמה).
 בשנים 2002-2004 כיהן כנשיא האיגוד הישראלי לסטטיסטיקה.
 בשנת 2017 הוא פרש מאוניברסיטת חיפה כפרופסור אמריטוס.
 בשנת 2019 הוא הצטרף ל-HIT בתפקיד דקן הפקולטה להנדסת תעשייה וניהול טכנולוגיה.
 בשנת 2021 הוא מונה לתפקיד רקטור HIT.

 תחומי מחקר 
מחקריו של בר-לב מתמקדים בסטטיסטיקה מתמטית. על נושאי מחקריו נמנים הסקה סטטיסטית, משפחות אקספוננציאליות של התפלגויות, דגימה, מודלים של תגובות אקראיות, תאוריה אסימפטומטית, תגובות אקראיות, בדיקות קבוצתיות בבנקי דם ואמינות. הוא כתב למעלה מ-140 מאמרים שרובם התפרסמו בכתבי עת בינלאומיים יוקרתיים.

 פרסים והוקרה 
 הוא זכה במספר רב של מענקי מחקר יוקרתיים בארץ, בהולנד, בגרמניה ובארצות הברית.
 ב-1997 הוא נבחר כעמית (Fellow) של האגודה האמריקאית לסטטיסטיקה (American Statistical Association) על תרומות ייחודיות לדיסציפלינה הסטטיסטית, ובפרט למשפחות אקספוננציאליות של התפלגויות.
 בשנים 2003-2014 הוענק לו התואר Extramural Fellow על ידי ה-Center - Center of Economic Research מטעם אוניברסיטת טילבורג, הולנד. ה-CentER נחשב לאחד ממכוני המחקר היוקרתיים באירופה, ועומד ברמתו עם זו של London School of Economics.
 הוא שימש ומשמש כעורך משנה במספר כתבי עת בינלאומיים.
 פרופסור בר-לב שהה תקופות ארוכות באוניברסיטאות בארצות הברית, בגרמניה ובשנחאי במסגרת NYU Shanghai.

 פעילות התנדבותית חברתית 
 בין השנים 1986-1989 הוא הקים, עם שותפים, במסגרת אוניברסיטת חיפה מערך חלוצי לקליטת בני העדה האתיופית שעלו לארץ במסגרת "מבצע משה". במסגרת מערך זה שולבו כ-15 סטודנטים בני העדה בלימודים אקדמיים – כולם סיימו בהצלחה את לימודיהם.
 בהמשך, בין השנים 1991-1996 יזם והקים במסגרת אוניברסיטת חיפה את מערך הקליטה לעולים מברית המועצות לשעבר שבמסגרתו נקלטו כ-100 מדענים עולים ושולבו בו אלפי סטודנטים עולים במחלקות האקדמיות השונות.
 בנוסף, בשיתוף קרן רש"י, הג'ויינט והיחידה לקידום החינוך במשרד החינוך, הוא ייסד תוכנית ייחודית לבני העדה האתיופית שעלו לארץ במסגרת "מבצע שלמה". במסגרת המערך הוקמה מכינה קדם אקדמית שסייעה לעולים להשתלב בכל המחלקות באוניברסיטת חיפה. כ-200 מבוגרי התכנית השלימו בהצלחה את לימודיהם האקדמיים. ביניהם היו שני בוגרי הפקולטה למשפטים שהפכו לשני עורכי הדין הראשונים בישראל מקרב העדה האתיופית.

 פעילות חוץ אקדמית 
לצד עבודתו האקדמית, בר-לב שותף במספר פטנטים: ביניהם, חלופות למכשיר פוליגרף ודירוג מסגרות אשראי. 
הוא היה שותף/מייסד של חברות היי-טק, ביניהן חברה שנמכרה ב-2008 לאמריקן אקספרס. כמו כן, הוא ניהל צוותים שביצעו פרויקטים גדולים עבור בנקים, חברות ביטוח, בתי השקעות, חברות תקשורת ומשרדי הממשלה. הוא כיהן בדירקטוריונים בחברות פרטיות וציבוריות ויעץ לחברות פיננסיות ולגופים ציבוריים.

 פרסומים חוץ אקדמיים 
 בר-לב פרסם פרסם בתחילת שנות העשרים שלו, שירים רבים בבמות ספרותיות שונות. ב-1974 יצא לאור בהוצאת עקד, ספר השירים שאול ויונתן, אותו פרסם עם יונתן שם אור.
 ב-2023 הוא פרסם בהוצאת ידיעות ספרים, ספר פרוזה של סיפורים קצרים בשם "מהמעט על נבכי המח האנושי".
 בשנת 2025 פרסם בהוצאת 'עברית' ספר שירים בשם "שירים על תהיות"

 קישורים חיצוניים 

 Prof. Shaul Bar-Lev, באתר HIT

 הערות שוליים 

קטגוריה:מתמטיקאים ישראלים
קטגוריה:סטטיסטיקאים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:סגל אוניברסיטת חיפה: מדעי הטבע
קטגוריה:סגל המכון הטכנולוגי חולון HIT
קטגוריה:נשיאי האיגוד הישראלי לסטטיסטיקה ומדע הנתונים
קטגוריה:ישראלים שנולדו במאה ה-20